Vanoggend gesels ek en Mia se Ma oor ditjies en datjies. Dagbeplanning. Mia se beplanning .. haar etenstye en wat op haar spyskaart is.
Ons gesels van politiek tot droogte en hitte, toe vra sy –
“Ma, en wat is die storie nou teen die yskas?”
Siende dat ek lanklaas ‘n onthou beriggie gemagneet het , moes ek maar gaan kyk.
Dit is geskandeerde weergawe van die beriggie
Die Beriggie netjies uitgeknip. Perfek uitgeknip. Gemagneet onder so pienk magneetjie van ‘n dun vroutjie .. Die Boodskap ..Die skimp. Die ellendige droogte in beskuitblikke . Die roepstem!
Laat daar nou nooit ooit vertel word ek het nié ‘n kreatiewe Man nie.
Laat daar nou ook nooit ooit gedink word, ek het nie ‘n uiters humoristiese Man nie. Verstom ek my weereeens vir sy kreatiwiteit ..my magtag!!
Laat daar ook nou nie onder enige wanindruk verkeer word nie.. Die Ouvrou van die Ouman by die Hoekhuis ..sy is d e f i n i t i e f nié so af dat sy haar tot bakkerasie of kookerasie sal wend nie..
Die Berig uit Saterdag se Beeld- in ‘n onderhoud met Tannie Poppie van Kokkedoor-faam.
16 comments on “Die Hoekhuis”
Stik my man nou amper van die lag hier toe ek dié stukkie vir hom voorlees. Hy het ‘n lang tyd terug al sy vrou verbied om in die kombuis te kom – vanweë die onhandigheid en die brandgevaar en so aan. Gelukkig kan ons dogter kook.
Daar was ‘n tyd toe Beskuitblikke en kleinkoekie blikke altyd vol was.. ek gee regtig nie om nie, ek sal enigetyd blikke hervul so via die Tuisnywerheid. Ag ek bewonder mense wat hou van kosmaak – geseënd is diegene.
Dalk moet jy hom van sy stoel af verras :-) lekker storie….
Ag Monica, die hoop beskaam seker nie..ek sal liewer sy voete vryf of sy rugkrap of koffie aandra ..
Bwahahaaa – tien uit tien vir die Hoekhuis se mense!
Lanklaas so lekker gelag vir my Man !
hehehehe… wys jou net – skoenmaker hou jou by jou lees.
Daardie Ta Poppie van Kokkedoor faam is uniek! Ek stryk eerder ..ha ha!
Mmmmm jy is my enigste vriendin wat so kan stryk…
Januarie 21, 2015
Klink my Ta Poppie van Kokkedoor faam is n gewilde tante. Is dit n strokies tante? Sal nogal wil sien wat sy alles kan doen. Klink ook of die ou vrou met haar skamele japon n slaggie die blikke moet vul vir die lekkerkry van haar wederhelf, nie vir die swaar gemoed nie!(O jy is oulik, ek geniet jou geseldie ter de-e)
Ta Poppie is ‘n regte tannie, sy het deelgeneem aan komp op tv tesame met ander kosliefhebbers. Kyk ek bewonder daardie Tannie- sy’t resepte boek uitgegee na kompetisie. Nee wat, ek moet muse ervaar .. dit is nie eens teenwoordig by my blogs nie..
Gits… my beskuitblik is juis so leeg!
Afhangende of jy bietjie ‘af’ voel ..dan mag jy maar bak.
Haha! Dis nou oulik:) Moenie dat my mense dit sien nie…
This entry was posted on Januarie 20, 2015 by ddupl3ss1s in Gedagtes vir die dag..